Medicul de la Casa Albă, declarații neconcordante. A spus indirect că Trump știa de diagnostic când a fost la o întâlnire publică.
Medicul de la Casa Albă a făcut declarații neconcordante. Acesta a spus indirect că Trump știa de diagnostic când a fost la o întâlnire publică. Doctorul a declarat că Trump nu a avut simptome grave, dar alte surse îl contrazic.
Medicul de la Casa Albă, Sean Conley, l-a dat de gol pe Trump. Doctorul a declarat în conferința de presă că au trecut 72 de ore de la diagnostic.Sean Conley, medic Casa Albă: "Până acum sunt doar 72 de ore de la diagnostic. Prima săptămână de COVID, și în special ziua șapte până la 10, sunt cele mai critice în determinarea evoluției probabile a acestei boli.“Dacă te iei după declarația medicului, Trump ar fi știut că testul este pozitiv încă de miercuri dimineață. Asta însemna că Președintele s-a dus la o întâlnire electorală conștient că poartă virusul. Presa a reacționat imediat, iar doctorul a rectificat. El spune că s-a exprimat greșit, a vrut să zică ziua a treia de boală, nu 72 de ore. Apoi, Associated Press a scris că lui Trump i-a fost administrat oxigen la Casa Albă, înainte să plece la spital. Medicul s-a fofilat la întrebare.Sean Conley, medic Casa Albă: A primit oxigen suplimentar? "Nu e pe oxigen acum.“ Nu a primit deloc? "Nu a avut nevoie de oxigen deloc astăzi.“Și gafele nu s-au terminat aici. A treia neconcordanță: medicul a zis că Trump a scăpat de tusea ușoară si de oboseală de joi, dar o sursă, posibil șeful cancelariei lui, a zis că starea lui de sănatate a fost îngrijorătoare.